હું તો માનું છું કે આ પુષ્પો એ ઈશ્વરે સ્વયં કરેલી પ્રાર્થના છે! તમે માર્ક કરજો, દરેક પુષ્પ પાસે તાજગી અને પ્રસન્નતા ભરપૂર હોય છે. આપણે પ્રાર્થના કરતી વખતે ફૂલની જેમ તાજગી અને પ્રસન્નતા પ્રગટાવી શકીએ એ માટે ઈશ્વરે કદાચ ફૂલોને ડેમોસ્ટ્રેશન તરીકે રજૂ કર્યાં હશે. આપણે તો પ્રાર્થનામાં શબ્દો પણ ઉછીના લઈએ છીએ અને ફૂલો પણ ઈશ્વરે ખિલાવેલાં લઈએ છીએ! આપણું પોતાનું કશુંય અર્પણ જ ક્યાં કરીએ છીએ? પ્રાર્થના ક્યારેય ઉછીની, ઉધારની કે ઉત્સાહહીન ન હોવી જોઈએ!